stanford-oval/wikipedia huggingface dataset:
ซิวิไลเซชัน (ชุดวิดีโอเกม)

สำหรับความหมายอื่น ดูที่ ซิวิไลเซชัน
| Civilization |
| --- | --- |

ประเภท: Turn-based strategy, 4X
ผู้พัฒนา:   MicroProse  Activision  Firaxis Games 
ผู้จัดจำหน่าย:   MicroProse  Activision  Hasbro Interactive  Infogrames  2K Games 
ผู้จัดสร้าง: Sid Meier
ระบบปฏิบัติการ: Amiga, Atari ST, SNES, Microsoft Windows, Linux, Mac OS, PlayStation, Nintendo Switch, PlayStation 4, Xbox One, Xbox 360, PlayStation 3, iOS, Android, Nintendo DS, N-Gage, Windows Phone, Facebook Platform,  PlayStation Vita,  Sega Saturn
วางจำหน่ายครั้งแรก: Civilization September 1991
จำหน่ายครั้งล่าสุด: Civilization VII February 11. 2025
ซิวิไลเซชัน (Civilization) เป็นเกมชุดเชิงกลยุทธ์ พัฒนาโดย ซิด ไมเออร์ ในปี 1991 ตัวเกมนั้นมีจุดมุ่งหมายให้ผู้เล่นสวมบทบาทเป็นอารยธรรมที่มีอยู่ในประวัติศาสตร์ และวางแผนการปกครองอารยธรรมนั้นๆ ให้เจริญรุ่งเรืองตั้งแต่ยุคก่อนประวัติศาสตร์ จนถึงยุคอวกาศ ด้วยการพัฒนาด้านต่างๆ อาทิ เทคโนโลยี การทหาร การฑูต เพื่อนำไปสู่ชัยชนะในตัวเกม ซึ่งผู้เล่นนั้นสามารถชนะเกมนี้ได้หลากหลายวิธี เช่น การพิชิตอารยธรรมเพื่อนบ้าน พัฒนาวัฒนธรรมให้เจริญรุ่งเรือง หรือพัฒนาเทคโนโลยีให้ก้าวหน้าจนถึงขีดสุด ซึ่งความสามารถของอารยธรรมต่างๆ ในเกมนั้นจะอิงกับประวัติศาสตร์ที่เกิดขึ้นจริง
ซิด ไมเออร์ เป็นผู้พัฒนาเกมภาคแรก และเป็นผู้กำหนดทิศทางหลักของเกมในภาคหลัง จึงทำให้ในบางครั้ง เกมชุดนี้ถูกเรียกว่า ซิวิไลเซชัน โดย ซิด ไมเออร์ (Sid Meier's Civilization) ปัจจุบัน ตัวเกมถูกผลิดมาแล้ว 6 ภาค และยังมีตัวเกมภาคเสริม และบอร์ดเกมที่อิงมาจากตัวเกมหลักอีกด้วย ตัวเกม ซิวิไลเซชัน ถือว่าเป็นตัวอย่างที่ชัดเจนของเกมประเภท 4X ซึ่งย่อมาจาก สำรวจ, ขยับขยาย, หาประโยชน์ และ กำจัด (Explore, Expand, Exploit, Exterminate)
ภาคหลักของเกม ซิวิไลเซชัน

| --- | --- |
1991: Civilization
1992–1993: 
1994: Colonization
1995: CivNet
1996: ซิวิไลเซชัน II
1997–1998: 
1999: Alpha Centauri
2000: 
2001: ซิวิไลเซชัน III
2002–2004: 
2005: ซิวิไลเซชัน IV
2006: CivCity: Rome
2007: 
2008: Civilization Revolution
2009: 
2010: ซิวิไลเซชัน V
2011–2013: 
2014: Civilization: Beyond Earth
2014: Civilization Revolution 2
2015: 
2016: ซิวิไลเซชัน V
2017–2024: 
2025: ซิวิไลเซชัน VII
ลมหวน (นวนิยาย)

บทความนี้เกี่ยวกับนวนิยายไทย สำหรับความหมายอื่น ดูที่ ลมหวน (แก้ความกำกวม)
| ลมหวน |
| --- | --- |
แนว: ดราม่า
สร้างโดย: บริษัท ทีวีซีน จำกัด
บทประพันธ์: โสภาค สุวรรณ
บทละครโทรทัศน์: เอกลิขิต
กำกับโดย: กฤษณ์ ศุกระมงคล
แสดงนำ: อธิชาติ ชุมนานนท์ พรชิตา ณ สงขลา
ดนตรีแก่นเรื่องเปิด: เธอรู้ไหม - ปองศักดิ์ รัตนพงษ์
ดนตรีแก่นเรื่องปิด: ฉันเป็นอะไรไป - ศิรินทิพย์ หาญประดิษฐ์
ประเทศแหล่งกำเนิด:  ไทย
ภาษาต้นฉบับ:  ไทย
จำนวนตอน: 14 ตอน
การผลิต
ผู้จัดละคร: ณัฐนันท์ ฉวีวงษ์
ความยาวตอน: 120 นาที / ตอน
ออกอากาศ
สถานีโทรทัศน์: สถานีวิทยุโทรทัศน์ไทยทีวีสีช่อง 3
ออกอากาศ: 17 มีนาคม พ.ศ. 2549 – 15 เมษายน พ.ศ. 2549
ลมหวน เป็นละครโทรทัศน์แนวดราม่าปี 2549 จากการกำกับของ กฤษณ์ ศุกระมงคล ผลิตโดย ทีวีซีน ออกอากาศทุกวันศุกร์–อาทิตย์ เวลา 20.30 - 22.30 น. ทาง สถานีวิทยุโทรทัศน์ไทยทีวีสีช่อง 3 นำแสดงโดย อธิชาติ ชุมนานนท์, พรชิตา ณ สงขลา ออกอากาศระหว่างวันที่ 17 มีนาคม พ.ศ. 2549–15 เมษายน พ.ศ. 2549
รายชื่อนักแสดงและการสร้าง

| ปี | พ> ศ. 2549 |
| --- | --- |
สถานีออกอากาศ: ช่อง 3
ผู้สร้าง: บริษัท ทีวีซีน จำกัด
บทโทรทัศน์: เอกลิขิต
ผู้กำกับการแสดง: กฤษณ์ ศุกระมงคล
ลมหวน แบรดเล่ห์: อธิชาติ ชุมนานนท์
วกุล: พรชิตา ณ สงขลา
วิเชียร: พลวัฒน์ มนูประเสริฐ
ปรางทิพย์: พลอยไพลิน คาวันดี
เดช: นิรุตติ์ ศิริจรรยา
เดโช: โชกุน สันธนะพานิช
แม่ขาว: พิศมัย วิไลศักดิ์
เกี๋ยงคำ: รัญญา ศิยานนท์
ภัทรา (แม่ของวกุล): มณีนุช เสมรสุต
สมคิด: โจโจ้ ไมอ๊อคชิ
ชุบ: อดิเทพ ชดช้อย
สายฟ้า: ฝันดี จรรยาธนากร
เมธี: ชัชวาล เพชรวิศิษฐ์
แสงจันทร์: สุรางคนา บุตรานนท์
แม่จัน: อลิษา ขจรไชยกุล
สมใจ: จรรยา ธนาสว่างกุล
นายอเล็กซ์: ศุภศร สุขเกษม
นางต้อม: กรุณา มอริส
นายบุ๋ม: สมชาย ทรงกลด
นายแว่น: อัศนัย เทศทะวงศ์
นักแสดงรับเชิญ
นายแพทย์พิชิต: เพ็ญเพ็ชร เพ็ญกุล
แซนดี้: เบญจศิริ วัฒนา
ปกรณ์: อดิศร อรรถกฤษณ์
รีเซาะ (สามีใหม่ของภัทรา): สมมาตร ไพรหิรัญ
เฮียธง (เจ้าหนี้นอกระบบ): ศานติ สันติเวชกุล
มิสโรส (แม่บุญธรรมของลมหวน): อมรา อัศวนนท์
นายคริส แบรดเล่ห์ (พ่อของลมหวน): เคน สทรุทเคอร์
นางปัญสี แบรดเล่ห์ (แม่ของลมหวน): สุชาดา พูนพัฒนสุข
นายแอ๋ว (รับเชิญตอนจบ): กรกฎ พวงสวัสดิ์
วนา (ลูกสาววกุลหลานแสงจันทร์): ด.ญ.สุชาดา เช็คลีย์
แดง แบรดเล่ห์ (ลูกชายบุญธรรมลมหวนหลานชายวกุล): ด.ช.รจนกร อยู่หน้า
ปิ๊ก (เด็กวัด): ด.ช.จิรายุ ละอองมณี
ลมหวน (วัยเด็ก): ด.ช.อรรถพันธ์ พูลสวัสดิ์
แหล่งข้อมูลอื่น

ลมหวน : sanook.com
ลำดับรายการโทรทัศน์

| ไทยทีวีสีช่อง 3: ละครวันศุกร์–อาทิตย์ 20> 30 - 22.30 น. |
| --- | --- | --- |
| ก่อนหน้า | ลมหวน (นวนิยาย) | ถัดไป |
| เลดี้มหาชน | ลมหวน (นวนิยาย) | มังกรซ่อนพยัคฆ์ |
บอร์นอะเกน (เพลงลิซ่า)

"บอร์นอะเกน" (อังกฤษ: Born Again) เป็นเพลงของแร็ปเปอร์และนักร้องชาวไทย ลิซ่า ร้องรับเชิญโดยแร็ปเปอร์ชาวอเมริกัน โดจาแคต และนักร้อง-นักแต่งเพลงชาวบริติช เรย์ เผยแพร่เมื่อวันที่ 7 กุมภาพันธ์ 2025 ผ่านสังกัดแอลลาวด์และอาร์ซีเอเรเคิดส์ ในฐานะซิงเกิลที่สี่จากสตูดิโออัลบั้มแรกของเธอ ออลเทอร์อีโก (2025) และเป็นเพลงประกอบในซีรีส์ เดอะไวต์โลตัส ฤดูกาลที่สาม
เบื้องหลังและการเผยแพร่

หลังจากลิซ่ายุติสัญญาสำหรับกิจกรรมรายบุคคลกับวายจีเอนเตอร์เทนเมนต์ เธอได้ก่อตั้งบริษัทจัดการศิลปินของตนเองชื่อ แอลลาวด์ ในเดือนกุมภาพันธ์ 2024 และเซ็นสัญญากับอาร์ซีเอเรเคิดส์ เพื่อออกเพลงเดี่ยวร่วมกับแอลลาวด์ในเดือนเมษายน ในระหว่างเดือนมิถุนายนถึงตุลาคม 2024 เธอออกเพลง "ร็อกสตาร์", "นิววูแมน" และ "มูนลิตฟลอร์" อันเป็นสามซิงเกิลแรกจากอัลบั้มเปิดตัวที่กำลังจะมาถึง ออลเทอร์อีโก ผ่านสังกัดแอลลาวด์และอาร์ซีเอเรเคิดส์ ในบทสัมภาษณ์กับ ออดาซี เมื่อเดือนตุลาคมปีเดียวกันนั้น ลิซ่าเผยว่าการทำงานร่วมกับโดจาแคต คือ "เป้าหมายถัดไป" ของเธอ ในเดือนมกราคม 2025 ลิซ่ากล่าวกับรายการ เอ็นอาร์เจเรดิโอ ว่าซิงเกิลถัดไปจะเป็นผลงานร่วมกับศิลปินที่เธอเคยกล่าวถึงก่อนหน้าว่าอยากร่วมงานด้วย
ในวันที่ 24 มกราคม 2025 ลิซ่า, โดจาแคต และเรย์ ได้แชร์รูปภาพกลุ่มของทั้งสามที่โพสท่าด้วยกันในชุดค็อกเทลสีดำอันหรูหราบนอินสตาแกรม และได้ประกาศการทำงานร่วมกันในซิงเกิลชื่อ "บอร์นอะเกน" ซึ่งมีกำหนดวางจำหน่ายในวันที่ 6 กุมภาพันธ์ เวลา 19.00 น. ตามเขตเวลาตะวันออก หรือวันที่ 7 กุมภาพันธ์ เวลา 07.00 น. ตามเวลาอินโดจีน หลังจากนั้น ลิซ่าได้โพสต์วิดีโอติ๊กต็อกหลายรายการที่มีท่อนสั้น ๆ ของเพลง รวมถึงวิดีโอที่เธอโพสต์ท่ากับป้ายโฆษณาเพื่อประชาสัมพันธ์อัลบั้ม ออลเทอร์อีโก ในวันที่ 3 กุมภาพันธ์ มีการเผยแพร่ภาพปกเพลงอย่างเป็นทางการ ซึ่งแสดงให้เห็นศิลปินทั้งสามคนในชุดราตรีสีดำอยู่ภายในกรอบตรงกลางภาพ ซึ่งโดจาแคตกำลังมองลงมา ในขณะที่ลิซ่าและเรย์จ้องมองไปที่กล้อง
การประพันธ์และเนื้อเพลง

"บอร์นอะเกน" มีความยาวเกือบสี่นาที ผลิตโดยแอนดรูว์ เวลส์ และเรย์ โดยก่อนหน้านี้ เวอร์ชันเดโมของเพลงได้เกิดการรั่วไหล ซึ่งเป็นเพลงที่เรย์เคยเสนอให้โพลีดอร์เรเคิดส์ ก่อนจะออกจากค่ายเมื่อปี 2021 "บอร์นอะเกน" ได้รับการอธิบายว่าเป็น "เพลงป็อปที่ผสมผสานระหว่างดิสโกกับอิเล็กทรอนิกส์อันมีชีวิตชีวาและมีพลัง" ลิซ่าและเรย์สลับกันร้องในท่อนแรกกับท่อนร้องประสานเสียง หลังจากนั้นโดจาแคตก็ร้องเพลงอีกท่อนหนึ่ง ด้านเนื้อเพลงเป็นการให้กำลังใจหลังการเลิกรา โดยศิลปินทั้งสามคนต่างเล่าถึงสิ่งที่อดีตคนรักของพวกเธอสูญเสียไปจากการยอมแพ้ต่อความสัมพันธ์นั้น และเย้ยหยันอดีตคนรักด้วยการโอ้อวดเกี่ยวกับความสดใสของพวกเธอนับตั้งแต่ความสัมพันธ์ของพวกเขายุติลง ในท่อนแรก ลิซ่าร้องเกี่ยวกับการเลิกรา: "ผู้ชายของฉันแบบว่า อืม (ผู้ชายที่โง่เขลามาก) / แฟนเก่าคนหนึ่งที่นั่งข้างคนขับ (ทิ้งแฟนเก่าไป) เพราะฉันหมดความอดทนแล้ว" เพลงนี้เน้นไปที่ประเด็นทางศาสนาเพื่อบรรยายถึงความรู้สึกว่ามองเห็นอะไรได้อย่างชัดเจนและเลือกทำอะไรได้ด้วยตนเองหลังจากการเลิกรา ในท่อนฮุก พวกเธอล้อเลียนคนรักเก่าที่ทำพลาดกับประสบการณ์ที่น่าลุ่มหลง: "ถ้าคุณลองอีกนิดหน่อย / ฉันจะทำให้คุณเป็นผู้ศรัทธาในความรักและคุ้มค่าที่จะเชื่อ / จะแสดงให้คุณเห็นว่ามันเป็นอย่างไร / ทุกคืน / ที่จะได้เริ่มต้นใหม่และเป็นคนใหม่" ในท่อนที่ร้องครึ่งท่อน/แร็ปครึ่งท่อนของโดจาแคต เธอยังคงเยาะเย้ยคนรักเก่า โดยกล่าวว่า "ฉันหวังว่าคุณจะได้เรียนรู้อะไรบางอย่างจากความล้มเหลวเล็กน้อย / คุณเล่นเกมอย่างชาญฉลาด ปล่อยให้คนไม่สำคัญอย่างฉันผ่านไป" ในขณะที่ท่อนของลิซ่าใช้คำอุปมาอุปไมยของการเร่งความเร็วหนีจากความสัมพันธ์ที่ล้มเหลว ส่วนท่อนร้องเต็มของโดจาแคตและเรย์ผสมผสานสัญลักษณ์ทางศาสนาคริสต์เข้าไปอย่างมาก โดจาแคตอ้างอิงถึงแอปเปิลในสวนเอเดนในบรรทัด "ผู้ไม่เชื่อ / คุณกัดผลไม้ (นำสิ่งที่ต้องการไป) แล้วแต่ไม่ได้ให้อะไรตอบแทนกลับมาเลย / ดีจังที่ทิ้งคุณไป / แต่ฉันคงจะโง่ถ้าไม่ถาม / คำพูดของคุณดูเหมือนกิตติคุณสำหรับตัวคุณคนเดียวหรือไม่ (ยังเชื่อในคำพูดของตัวเองอยู่ไหม)" เรย์พูดถึงการอธิษฐานและพูดว่า "ฉันจะทำให้คุณต้องการที่พึ่งทางใจอย่างน้อยที่สุด" ซึ่งสรุปได้ว่าการยุติความสัมพันธ์นี้เพื่อ "ช่วยวิญญาณของฉัน (ทำให้จิตใจของฉันสงบ)"
มิวสิกวิดีโอ

มิวสิกวิดีโอเพลง "บอร์นอะเกน" ได้รับการอัปโหลดไปยังช่องยูทูบของแอลลาวด์พร้อมกับการเปิดตัวซิงเกิลนี้ กำกับโดยบาร์เดีย เซนาลี และแบ่งออกเป็นห้าส่วน ลิซ่าอธิบายแนวคิดของมิวสิกวิดีโอนี้ในอินสตาแกรมของเธอว่า "วิดีโอนี้เป็นการยกย่องผู้หญิงที่มีอำนาจในประวัติศาสตร์ที่ผ่านมา รวมถึงพวกคุณทุกคน" วิดีโอเริ่มต้นด้วยภาพนาฬิกาตั้งโต๊ะที่เดินถอยหลัง ตามด้วยการแสดงข้อความอธิบายชื่อเพลงว่า "การเปลี่ยนแปลงเป็นผู้หญิงยุคใหม่ที่โอบรับอิสรภาพในการเป็นคนที่เธอปรารถนาจะเป็น" จากนั้นเป็นการเปิดตัวศิลปินทั้งสามคนที่นั่งบนโซฟาสีทองอันวิจิตรบรรจงในห้องสีขาวดำ โดยสวมชุดสีดำล้วนสุดหรูหรา พวกเธอร้องเพลงในขณะที่นั่งเล่นด้วยกันในห้องนั่งเล่นของคฤหาสน์หลังหรู ช่วงแรกทั้งสามสวมชุดคลุมสีดำไว้ทุกข์ แต่หลังจากนั้นก็ทิ้งตัวตนในอดีตและปรากฏตัวในชุดสีขาวอันวิจิตรบรรจงที่ประดับด้วยชิ้นส่วนเกราะสีเงิน
ประวัติการจำหน่าย

| ภูมิภาค | วันที่ | รูปแบบ | สังกัด | อ>  |
| --- | --- | --- | --- | --- |
| ทั่วโลก | 7 กุมภาพันธ์ 2025 | ดิจิทัลดาวน์โหลด สตรีมมิง | แอลลาวด์ อาร์ซีเอ |  |
ช่วงชีวิต

การเปรียบเทียบความคาดหมายการคงชีพเมื่อแรกเกิดของชายและหญิงสำหรับประเทศและดินแดนที่นิยามใน CIA Factbook ปี 2554 เส้นประสีเขียวสมนัยกับความคาดหมายการดำรงชีพของชายและหญิงเท่ากัน ปริมาตรสามมิติของฟองเป็นสัดส่วนเชิงเส้นกับประชากรของประเทศนั้น ๆ
คำว่า ช่วงชีวิต (อังกฤษ: longevity) บางครั้งใช้เป็นไวพจน์ของ "ความคาดหมายการคงชีพ" (life expectancy) ในทางประชากรศาสตร์ อย่างไรก็ดี คำว่า "ช่วงชีวิต" บางครั้งใช้หมายความถึงเฉพาะสมาชิกประชากรที่มีอายุยืนเป็นพิเศษ ขณะที่ "ความคาดหมายการคงชีพ" นิยามทางสถิติว่าเป็นจำนวนปีโดยเฉลี่ยที่เหลืออยู่ ณ อายุใด ๆ เสมอ ตัวอย่างเช่น ความคาดหมายการคงชีพตั้งแต่เกิดของประชากรเท่ากับอายุเฉลี่ยเมื่อตายของประชากรทั้งหมดที่เกิดในปีเดียวกัน (ในกรณีกลุ่มร่วมรุ่น)
ความคาดหมายการคงชีพปัจจุบัน

มีหลายปัจจัยมีผลต่อการมีอายุยืนของแต่ละคน  ปัจจัยที่มีนัยสำคัญในการคาดหมายคงชีพประกอบด้วย เพศ พันธุกรรม การเข้าถึงสาธารณสุข อนามัย การควบคุมอาหาร สารอาหาร การออกกำลังกาย รูปแบบการใช้ชีวิต และอัตราอาชญากรรม ด้านล่างเป็นรายการความคาดหมายการคงชีพในประเทศต่าง ๆ
ประเทศที่พัฒนาแล้ว: 77–90 ปี (เช่น ประเทศแคนาดา 81.29 ปี ประเมินปี 2553)
ประเทศที่กำลังพัฒนา: 32–80 ปี (เช่น ประเทศโมซัมบิก 41.37 ปี ประเมินปี 2553)
ปัจจัยหลัก > พันธุกรรม

เซลล์ไลน์ลิมโฟบลาสโตอิดที่ได้จากตัวอย่างเลือดของผู้มีอายุยืนยาวมีกิจกรรมของโปรตีน PARP (โพลี-ADP-ริโบสโพลีเมอเรส) สูงขึ้นมากเมื่อเทียบกับเซลล์ไลน์ที่ได้จากคนอายุน้อยกว่า (20 ถึง 70 ปี) เซลล์ลิมโฟไซต์ของผู้มีอายุยืนมีลักษณะที่เป็นลักษณะของเซลล์ในคนอายุน้อย เช่น ความสามารถในการเริ่มกลไกการฟื้นฟูหลังจากย่อยุดออกซิเดชั่นที่เกิดความเสียหายต่อ DNA จาก H2O2 เช่นเดียวกับการแสดงออกของยีน PARP
การศึกษาคู่แฝดแสดงให้เห็นว่า ประมาณ 20–30% ของความแตกต่างในอายุขัยของมนุษย์อาจเกี่ยวข้องกับพันธุกรรม ส่วนที่เหลือเกี่ยวข้องกับพฤติกรรมส่วนบุคคลและปัจจัยด้านสิ่งแวดล้อมที่สามารถเปลี่ยนแปลงได้ แม้ว่าจะมีการค้นพบยีนหลายร้อยตัวที่เกี่ยวข้องกับอายุยืนยาวในฐานข้อมูลของการแปรผันทางพันธุกรรมของมนุษย์ที่จัดทำขึ้นในสหรัฐ, เบลเยียม และสหราชอาณาจักร แต่ยังสามารถอธิบายเพียงส่วนน้อยของอัตราการถ่ายทอดทางพันธุกรรมเท่านั้น
ปัจจัยหลัก > รูปแบบชีวิต

อายุยืนยาวเป็นลักษณะที่สามารถปรับเปลี่ยนได้ง่าย และลักษณะเหล่านี้ตอบสนองต่อสภาวะแวดล้อมที่เป็นรูปธรรมและความหลากหลายในทางกายภาพ การออกกำลังกาย นิสัยการกิน สภาพความเป็นอยู่ รวมถึงการปฏิสัมพันธ์ทางเภสัชกรรมและอาหาร การศึกษาที่ดำเนินการในปี 2012 พบว่า แม้แต่การออกกำลังกายเพียงเล็กน้อยในเวลาว่างก็สามารถเพิ่มอายุขัยได้ถึง 4.5 ปี
ปัจจัยหลัก > เส้นทางทางชีววิทยา

เส้นทางทางชีววิทยาที่ได้รับการศึกษาอย่างดีสี่เส้นทางซึ่งทราบกันดีว่าควบคุมการแก่และการปรับระดับซึ่งแสดงให้เห็นว่ามีผลต่ออายุขัย ได้แก่ อินซูลิน/IGF-1, เป้าหมายของราพามัยซิน (mTOR), คินาสที่เปิดใช้โปรตีนคินาส (AMPK) และซิรตูอิน
เจ้าฟ้าน้อย

บทความนี้เกี่ยวกับเจ้าฟ้าน้อยในสมเด็จพระเจ้าปราสาททอง สำหรับเจ้าฟ้าน้อยพระองค์อื่น ดูที่ สมเด็จเจ้าฟ้าน้อย (แก้ความกำกวม)
| เจ้าฟ้าน้อย |
| --- | --- |
ประสูติ: พ.ศ. 2195 กรุงศรีอยุธยา อาณาจักรอยุธยา
สิ้นพระชนม์: พ.ศ. 2231 (36 ปี) ตำบลวัดทราก เมืองลพบุรี อาณาจักรอยุธยา
พระบุตร: กรมขุนเสนาบริรักษ์
ราชวงศ์: ปราสาททอง
พระบิดา: สมเด็จพระเจ้าปราสาททอง
ศาสนา: พุทธ

ถูกกล่าวหา: ภัยต่อราชบัลลังก์
รับโทษ: สำเร็จโทษด้วยท่อนจันทน์
 
เจ้าฟ้าน้อย หรือ พระเยาวราช (พ.ศ. 2195–2231) เป็นพระราชโอรสในสมเด็จพระเจ้าปราสาททอง และเป็นพระราชอนุชาในสมเด็จพระนารายณ์มหาราช พระองค์เป็นเจ้านายผู้มีสิทธิธรรมในการสืบราชสันตติวงศ์สืบจากพระเชษฐา ด้วยมีรูปพรรณงาม มีน้ำพระทัยโอบอ้อมอารี จึงเป็นที่นิยมในหมู่ทวยราษฎร์ และถูกวางตัวสำหรับเสกสมรสกับกรมหลวงโยธาเทพ ซึ่งเป็นพระภาติกา
แต่ทว่าพระองค์ลอบสังวาสกับท้าวศรีจุฬาลักษณ์ (แจ่ม) พระสนมเอกในสมเด็จพระนารายณ์มหาราช และเป็นพระขนิษฐาของสมเด็จพระเพทราชา และมีพระโอรสพระองค์หนึ่งคือหม่อมแก้ว เจ้าฟ้าน้อยจึงถูกโบยตามกฎหมาย หลังจากนั้นพระองค์มีพระวรกายบวม อ่อนเปลี้ยที่พระเพลา และเป็นอัมพาตที่พระชิวหา ไม่สามารถตรัสสิ่งใดได้อีก และท้ายที่สุดพระองค์ก็ถูกสมเด็จพระเพทราชาสำเร็จโทษ
ประวัติ > พระชนม์ชีพช่วงต้น

เจ้าฟ้าน้อยเป็นพระราชโอรสในสมเด็จพระเจ้าปราสาททอง และเป็นพระราชอนุชาในสมเด็จพระนารายณ์มหาราช ซึ่งมีพระชนมายุห่างกันมากเปรียบพระเชษฐาเป็นพระชนกได้ แต่ คู่มือทูตตอบ ซึ่งเป็นเอกสารของราชบัณฑิตอยุธยา ระบุว่าเจ้าฟ้าน้อยมีพระชนมายุ 29 ปี ใน พ.ศ. 2224 พระองค์มีพระเชษฐาที่มีพระชันษาไล่เลี่ยกันคือเจ้าฟ้าอภัยทศ
เจ้าฟ้าน้อยเป็นเจ้านายที่มีจริยวัตรงดงาม โอบอ้อมอารี พระโฉมงามสง่าเป็นที่ประจักษ์ กอปรกับพระฉวีค่อนข้างขาวอันเป็นที่นิยมในหมู่ชาวสยาม พระองค์จึงเป็นที่นิยมชมชอบในประชาชนทุกหมู่เหล่า ทั้งในราชสำนักและราษฎรทั่วไป สมเด็จพระนารายณ์มหาราชเองก็ทรงชุบเลี้ยงพระองค์เป็นอย่างดี และหมายจะให้เป็นรัชทายาทแทนเจ้าฟ้าอภัยทศซึ่งมีพฤติกรรมอันน่าอดสู รวมทั้งจะจัดพระราชพิธีเสกสมรสระหว่างเจ้าฟ้าน้อยกับกรมหลวงโยธาเทพ พระราชธิดาเพียงพระองค์เดียว แต่หลังการกบฏของพระไตรภูวนาทิตยวงศ์ สมเด็จพระนารายณ์มหาราชก็ไม่ไว้วางพระทัยในพระราชอนุชาทั้งสองอีกเลย แม้จะไม่ประหาร แต่ก็มิได้สถาปนาขึ้นเป็นวังหน้า
พระองค์มีบทบาททางการเมืองระดับหนึ่ง ในเอกสารลับของฝรั่งเศสระบุว่าเจ้าฟ้าน้อยตั้งตนเป็นศัตรูกับฝรั่งเศสและคริสต์ศาสนา ดังปรากฏความตอนหนึ่งว่า "ผู้สืบราชสมบัติต่อจากกษัตริย์สยามที่คาดกันไว้ [เจ้าฟ้าน้อย] แสดงเจตนาร้ายต่อกษัตริย์ผู้เป็นพระเชษฐาและต่อที่ปกป้องผลประโยชน์ของพระองค์ ในอนาคต จะทรงปฏิบัติต่อคนเหล่านี้อย่างเลวร้ายและจะทรงทำลายทุกอย่างที่กษัตริย์พระองค์ก่อนเคยดำริไว้ด้วยว่าผู้คนที่โปรด และเหล่าเสนาบดีคงจะกราบทูลเรื่องราวที่กษัตริย์องค์ก่อน [สมเด็จพระนารายณ์มหาราช] ทรงขาดความรอบคอบ ไปผูกไมตรี โปรดให้คนเหล่านี้ [ชาวตะวันตกที่นับถือศาสนาคริสต์] รวมตัวกันเพื่อจะล้มล้างศาสนา [ศาสนาพุทธ] อันเป็นที่นับถือในแว่นแคว้นของพระองค์มาเป็นเวลานานช้า เข้ามาตั้งมั่นอยู่ในประเทศ"
เจ้าฟ้าน้อยมีความสัมพันธ์ที่ไม่แน่ชัดกับกรมหลวงโยธาเทพ ซึ่งเป็นพระภาติกาของพระองค์ และเป็นพระราชธิดาเพียงพระองค์เดียวของสมเด็จพระนารายณ์มหาราช ในเอกสารของนายพลเดฟาร์ฌระบุถึงกรมหลวงโยธาเทพไว้ ความว่า "ได้ทรงเสกสมรสอย่างลับ ๆ กับเจ้าชายพระองค์หนึ่ง"
ประวัติ > กรณีท้าวศรีจุฬาลักษณ์

ท้าวศรีจุฬาลักษณ์ (แจ่ม) เป็นธิดาของพระนมเปรมในสมเด็จพระนารายณ์ และเป็นน้องสาวของพระเพทราชา ได้ถวายตัวเป็นพระสนมเอกของสมเด็จพระนารายณ์ กล่าวกันว่านางเป็นผู้มักมากในกามคุณ มักหาข้ออ้างออกจากพระราชฐานชั้นในเพื่อไปสังวาสกับกระทาชายต่างด้าวในหมู่บ้านโปรตุเกสอย่างไม่ระมัดระวัง จนประชาชนที่พบเห็นพฤติกรรมของนางต่างพากันขับเพลงเกริ่นความอัปรีย์ของนางผู้อื้อฉาวไปทั่วพระนคร ซึ่งผิดปรกวิสัยของชาวสยามที่รักสงบ หลังจากเหตุการณ์ครั้งนั้นเป็นต้นมา สมเด็จพระนารายณ์ทรงให้นางอยู่แต่ในพระราชวังเพื่อป้องกันมิให้เกิดเรื่องอื้อฉาวขึ้นอีก
จากการที่ท้าวศรีจุฬาลักษณ์ต้องอยู่แต่ในเขตพระราชฐานชั้นในของพระราชวังที่ห้อมล้อมไปด้วยสาวสรรกำนัลใน มีเพียงแต่เจ้าฟ้าน้อยเพียงพระองค์เดียวเท่านั้นที่นางจะสานสัมพันธ์ได้ เธอจึงหาลู่ทางในการมีปฏิสัมพันธ์ให้เจ้าฟ้าน้อยพอพระทัย จนนำไปสู่สัมพันธ์สวาทในที่สุด วันหนึ่งนางลักลอบนำฉลองพระองค์ของเจ้าฟ้าน้อยไปไว้ในห้องส่วนตัวของเธอ หมายจะให้เจ้าฟ้าน้อยไปหาฉลองพระองค์ที่ห้องของเธอ แต่เจ้าฟ้าน้อยมิได้เฉลียวพระทัยจึงเข้าใจว่าฉลองพระองค์หายไปจริง ๆ เมื่อเรื่องถึงพระเนตรพระกรรณของสมเด็จพระนารายณ์ก็ทรงพิโรธว่ามีคนมาขโมยทรัพย์ของพระราชอนุชาถึงในเขตพระราชฐาน และผู้ที่จะหยิบออกไปได้ก็มีแต่ผู้ที่มาจากพระราชฐานฝ่ายในเท่านั้นจึงมีรับสั่งให้ผู้คนค้นหาให้ทั่วทันที โดยเข้าค้นที่ห้องของท้าวศรีจุฬาลักษณ์ก่อน ก็พบฉลองพระองค์เจ้าฟ้าน้อยอยู่ในห้องอย่างโจ่งแจ้ง เหล่านางทาสีจึงรีบเอาตัวรอด ชิงกราบบังคมทูลความระยำตำบอนของท้าวศรีจุฬาลักษณ์จนสิ้น หลังจากนั้นสมเด็จพระนารายณ์มหาราชทรงตั้งคณะที่ปรึกษาราชการแผ่นดินเป็นผู้วินิจฉัยคดีความของเจ้าฟ้าน้อยและท้าวศรีจุฬาลักษณ์ หนึ่งในนั้นคือพระเพทราชาพี่ชายของท้าวศรีจุฬาลักษณ์เอง สุดท้ายได้วินิจฉัยว่าเจ้าฟ้าน้อยและท้าวศรีจุฬาลักษณ์มีความผิดจริง จึงพิพากษาให้ประหารท้าวศรีจุฬาลักษณ์ด้วยการโยนให้เสือกิน ส่วนเจ้าฟ้าน้อยถูกพิพากษาให้ทุบด้วยท่อนจันทน์ แต่กรมหลวงโยธาทิพ พระราชขนิษฐาในสมเด็จพระนารายณ์กราบทูลขอพระราชทานอภัยโทษว่า "[อย่าได้มี] พระโทสจริตโดยลงโทษเอาให้ถึงแก่ชีวิตเลย ขอเพียงให้ทรงลงทัณฑ์เสมอที่บิดาทำต่อบุตรเท่านั้นเถิด" สมเด็จพระนารายณ์มิกล้าขัดคำขอร้องของพระราชขนิษฐาอันเป็นที่รัก จึงเปลี่ยนการลงทัณฑ์ด้วยการเฆี่ยนด้วยหวายแทน แล้วให้พระเพทราชาและพระปีย์ร่วมกันเฆี่ยนอย่างรุนแรงจนเจ้าฟ้าน้อยสลบไป
หลังพระองค์ฟื้น ก็พบว่าพระวรกายบวม มีพระอาการอ่อนเปลี้ยที่พระเพลา และมีพระอาการอัมพาตที่พระชิวหา หลายคนเชื่อว่าพระองค์แสร้งเป็นใบ้ กระนั้นขุนนางชั้นผู้ใหญ่และกรมหลวงโยธาเทพก็ยังสมัครรักใคร่เจ้าฟ้าน้อยอยู่
ในช่วงเวลาก่อนหน้าไม่นานท้าวศรีจุฬาลักษณ์ได้ให้ประสูติพระโอรสนามว่าหม่อมแก้ว ในเอกสารของฟร็องซัว อ็องรี ตุรแปง (François Henri Turpin) ที่เรียบเรียงจากบันทึกของสังฆราชแห่งตาบรากา (Bishop of Tabraca) ให้ข้อมูลว่าพระโอรสนี้เป็นบุตรที่เกิดกับเจ้าฟ้าน้อย ดังความตอนหนึ่งว่า "...น้องสาว [ท้าวศรีจุฬาลักษณ์ น้องสาวพระเพทราชา] ผู้มีความงามมากและเป็นที่ชื่นชมของทุกคนถูกถวายตัวเป็นพระสนมและเป็นสนมเอกที่โปรดปรานคนหนึ่งด้วย แต่โชคไม่ดีที่นางมีครรภ์ เพราะเป็นชู้กับพระอนุชาของพระเจ้าแผ่นดิน อันเป็นความลับอยู่เป็นเวลานาน พระสนมผู้ไม่ซื่อสัตย์จึงถูกจับได้แล้วถูกลงโทษโยนให้เสือกิน" หลังสมเด็จพระเพทราชาเสวยราชสมบัติจึงโปรดเกล้าสถาปนาพระโอรสที่ประสูติแต่ท้าวศรีจุฬาลักษณ์อยู่ในตำแหน่งที่สูงขึ้น ดังปรากฏใน พระราชพงศาวดาร ฉบับพันจันทนุมาศ (เจิม) ระว่า ตั้งหม่อมแก้วบุตรท้าวศรีสุลาลักษณ์เป็นกรมขุนเสนาบริรักษ์ ส่วน คำให้การขุนหลวงหาวัด ระบุว่าทรงสถาปนาพระเจ้าหลานเธอพระองค์แก้วขึ้นเป็นกรมขุนเสนาบุรีรักษ์
ประวัติ > การผลัดแผ่นดิน

ขณะที่สมเด็จพระนารายณ์มหาราชซึ่งขณะนั้นยังทรงพระประชวรใกล้แก่กาลสวรรคต พระองค์มีเพียงพระราชธิดาเพียงพระองค์เดียว และพระราชโอรสบุญธรรม จนเกิดวิกฤตการณ์ขาดผู้สืบราชสันตติวงศ์ พระองค์มีพระราชประสงค์ให้พระราชอนุชาเสวยราชสมบัติ แม้จะมีผู้เพ็ดทูลว่าเจ้าฟ้าน้อยยังทรงแค้นสมเด็จพระนารายณ์มหาราชที่ลงทัณฑ์ท้าวศรีจุฬาลักษณ์ ชู้รักจนถึงแก่ความตาย และกล่าวอีกว่า หากสมเด็จพระนารายณ์มหาราชเสด็จสวรรคตไปแล้ว เจ้าฟ้าน้อยจะไม่ประกอบพระราชพิธีถวายพระเพลิงพระบรมศพอย่างสมเกียรติ มิหนำซ้ำจะนำพระบรมศพไปประจานให้เสียด้วยเพื่อแก้แค้น ด้วยเหตุนี้พระเพทราชาจึงวางอุบายเพื่อจะสำเร็จโทษเจ้านายผู้มีสิทธิธรรมในการสืบราชบัลลังก์ต่อจากสมเด็จพระนารายณ์มหาราช โดยเจ้าฟ้าน้อยทรงเป็นหนึ่งในนั้นตามกฎมนเทียรบาล เพราะสมเด็จพระนารายณ์ไม่มีพระราชโอรส พระเพทราชาจึงแสร้งไปทูลเจ้านายสามพระองค์ว่า สมเด็จพระนารายณ์ทรงพระประชวรเพียบหนัก และเป็นหน้าที่ของตนที่จะสถาปนาเจ้านายที่เหลือขึ้นเป็นพระมหากษัตริย์ เหล่าพระราชอนุชาและพระราชธิดาจึงเสด็จขึ้นไปยังเมืองลพบุรีด้วยความลังเล
เบื้องต้นพระเพทราชาได้ถวายการต้อนรับเหล่าเจ้านายเป็นอย่างดี ก่อนลอบประหารเจ้าพระยาวิชเยนทร์ ต่อมาจึงได้จับกุมพระราชอนุชาคลุมด้วยผ้ากำมะหยี่แล้วทุบด้วยท่อนจันทน์ ณ วัดซาก แขวงเมืองลพบุรี โดยเจ้านายที่ถูกสำเร็จโทษสามพระองค์ได้แก่ เจ้าฟ้าอภัยทศ เจ้าฟ้าน้อย และพระปีย์ แต่สมเด็จพระเจ้าบรมวงศ์เธอ กรมพระยาดำรงราชานุภาพทรงบันทึกไว้ว่าเจ้านายที่ถูกสำเร็จโทษเป็นพระราชอนุชาสองพระองค์คือ เจ้าฟ้าอภัยทศ พระอินทรราชาหรือพระองค์อินท์ และพระราชบุตรบุญธรรมคือพระปีย์ ส่วนกรมหลวงโยธาเทพ พระราชธิดาทรงถูกสงวนไว้สำหรับเป็นพระมเหสีของพระเพทราชา แต่พระปีย์ พระราชบุตรบุญธรรมถูกสำเร็จโทษด้วยการผ่าร่างออกเป็นสามส่วน
หลังการสวรรคตของสมเด็จพระนารายณ์มหาราชในวันถัดมา พระเพทราชาจึงปราบดาภิเษกตนเองเป็นพระเจ้าแผ่นดินองค์ใหม่
ชาวอุซเบก

| Oʻzbeklar Ўзбеклар اوزبکلر |
| --- | --- |
ธงชาติอุซเบกิสถาน
ประชากรทั้งหมด
ป. 36 ล้านคน
ภูมิภาคที่มีประชากรอย่างมีนัยสำคัญ
 อุซเบกิสถาน       28,600,000
ชาวอุซเบกพลัดถิ่น
 อัฟกานิสถาน: 3,843,000
 รัสเซีย: 2,360,000
 ทาจิกิสถาน: 1,330,000[ต้องการอ้างอิง]
 คีร์กีซสถาน: 866,000[ต้องการอ้างอิง]
 คาซัคสถาน: 562,300
 เติร์กเมนิสถาน: 422,000
 ปากีสถาน: 280,000
 ซาอุดีอาระเบีย: 170,000
 สหรัฐ: 70,000
 ตุรกี: 45,000[ต้องการอ้างอิง]
 ยูเครน: 22,400
 จีน: 14,800
 มองโกเลีย: 560
ภาษา
อุซเบก ดารี ทาจิก คีร์กีซ รัสเซีย
ศาสนา
ส่วนมาก: อิสลามนอกนิกายและอิสลามนิกายซุนนี  ส่วนน้อย: คริสต์ และโซโรอัสเตอร์
กลุ่มชาติพันธุ์ที่เกี่ยวข้อง
กลุ่มชนเตอร์กิกอื่น ๆ 
ชาวอุซเบก (อุซเบก: Oʻzbeklar) เป็นกลุ่มชาติพันธุ์ที่ใหญ่ที่สุดของกลุ่มชนเตอร์กิกในเอเชียกลาง ประชาชนกลุ่มนี้ส่วนใหญ่อาศัยอยู่ในประเทศอุซเบกิสถาน แต่ก็ยังพบได้เป็นประชากรส่วนน้อยของประเทศอัฟกานิสถาน ทาจิกิสถาน คีร์กิซสถาน คาซัคสถาน เติร์กเมนิสถาน รัสเซีย และจีน นอกจากนี้ ชาวอุซเบกพลัดถิ่นยังอาศัยอยู่ในประเทศตุรกี ซาอุดีอาระเบีย และปากีสถาน
นิรุกติศาสตร์

ต้นกำเนิดของคำว่า อุซเบก ยังคงเป็นข้อถกเถียง มุมมองหนึ่งเชื่อว่าคำนี้มีที่มาจากการตั้งชื่อตามอ็อกฮุซ คากาน โดยอ็อกฮุซ คากาน มีชื่ออีกชื่อหนึ่งว่า อ็อกฮุซ เบก ดังนั้นจึงเชื่อกันว่าคำว่า อุซเบก มีที่มาจาก อ็อกฮุซ เบก มุมมองอื่นกล่าวว่าคำนี้มีความหมายว่า อิสรภาพ หรือ เป็นตัวของตัวเอง โดยมาจากคำว่า Oʻz (ตัวเอง) และบรรดาศักดิ์ของตุรกี เบก นอกจากนี้ยังมีทฤษฎีอื่นๆ ที่กล่าวถึงที่มาของชื่อ เช่น คำว่า Uz มีที่มาจากหนึ่งในกลุ่มชนอ็อกฮุซเติร์ก ซึ่งรู้จักกันในชื่อว่า อุซ หรือ อูกุซ แล้วรวมกับคำว่า เบย์ หรือ เบก เป็น อูกุซ-เบย์ ซึ่งแปลว่า "ผู้นำของออกุซ"
ภาษา

ภาษาอุซเบกเป็นกลุ่มภาษาเตอร์กิกหลักของชาวอุซเบก ภาษาอุซเบกในปัจจุบันจะใช้ตัวอักษรอาหรับ ละติน และซีริลลิกในการเขียน แต่หลังจากที่อุซเบกิสถานเป็นอิสรภาพจากสหภาพโซเวียต รัฐบาลของประเทศก็ตัดสินใจที่จะแทนที่อักษรซีริลลิกด้วยอักษรละตินในการเขียน
วิทยาลัยนอร์ทเทิร์น

| --- | --- |

ชื่อย่อ: วนท. / NTC
คติพจน์: การศึกษา คือ ความเจริญงอกงาม
ประเภท: สถาบันอุดมศึกษาเอกชน
สถาปนา: 3 ธันวาคม พ.ศ. 2540 (27 ปี)
อธิการบดี: ผศ.ดร.ไตรรัตน์ ยืนยง
ผู้ศึกษา: 1,835 คน (2565)
ที่ตั้ง: 888 หมู่ 2 ถนนพหลโยธิน ตำบลหนองบัวใต้ อำเภอเมืองตาก จังหวัดตาก 63000
สี: ████ สีชมพู สีน้ำเงิน
เว็บไซต์: www.northern.ac.th
วิทยาลัยนอร์ทเทิร์น (อังกฤษ: Northern  College) เดิมชื่อวิทยาลัยลุ่มน้ำปิง เป็นสถาบันอุดมศึกษาเอกชนในประเทศไทย ตั้งอยู่ที่อำเภอเมืองตาก จังหวัดตาก เริ่มจัดตั้งขึ้นเมื่อปี พ.ศ. 2540 ปัจจุบันมี นายประคอง พลหาญ อดีตรองปลัดกระทรวงอุตสาหกรรม และนายกสมาคมธรณีวิทยาแห่งประเทศไทย ดำรงตำแหน่งนายกสภาวิทยาลัย และ ผศ.ดร.ไตรรัตน์ ยืนยง ดำรงตำแหน่งอธิการบดี เปิดทำการสอนด้านบริหารธุรกิจ นิติศาสตร์รัฐศาสตร์ มนุษยศาสตร์ ศึกษาศาสตร์ ทั้งในระดับปริญญาตรี และปริญญาโท
ประวัติ

วิทยาลัยนอร์ทเทิร์น เดิมชื่อวิทยาลัยลุ่มน้ำปิง จัดตั้งขึ้นเนื่องจากในขณะนั้นจังหวัดตากยังไม่มีสถาบันอุดมศึกษาเอกชนที่สามารถผลิตกำลังคนเข้าสู่ตลาดแรงงานได้ด้วยตนเอง  ผู้บริหารโรงเรียนกรุงเทพการบัญชีวิทยาลัย จึงได้ขออนุญาตจัดตั้งวิทยาลัยลุ่มน้ำปิง ขึ้นที่จังหวัดตาก โดยได้รับใบอนุญาตจัดตั้งเมื่อวันที่ 3 ธันวาคม พ.ศ. 2540 และได้รับการรับรองวิทยฐานะ เพื่อจะทำการสอนเพื่อให้ปริญญาในชั้นปริญญาตรีจากทบวงมหาวิทยาลัย ตั้งแต่วันที่ 1 พฤษภาคม พ.ศ. 2541 เป็นต้นมา
คณะ

ปัจจุบัน วิทยาลัยนอร์ทเทิร์นเปิดสอนระดับปริญญาตรี และปริญญาโท 5 คณะ คือ คณะบริหารธุรกิจ คณะนิติศาสตร์และรัฐศาสตร์ คณะมนุษยศาสตร์ คณะศึกษาศาสตร์ คณะพยาบาลศาสตร์ และบัณฑิตวิทยาลัย
| หน่วยงาน | ระดับปริญญาตรี | ระดับปริญญาโท |
| --- | --- | --- |
| คณะบริหารธุรกิจ |  หลักสูตรบริหารธุรกิจบัณฑิต สาขาวิชาเทคโนโลยีดีจิทัลทางธุรกิจ  สาขาวิชาการตลาดดิจิทัลและนวัตกรรมค้าปลีก  สาขาวิชาการจัดการสมัยใหม่  สาขาวิชาการจัดการอุตสาหกรรม หลักสูตรบัญชีบัณฑิต สาขาวิชาการบัญชี หลักสูตรศิลปศาสตรบัณฑิต สาขาวิชาการจัดการอุตสาหกรรมบริการ และการท่องเที่ยว |  หลักสูตรบริหารธุรกิจมหาบัณฑิต สาขาบริหารธุรกิจ |
| คณะนิติศาสตร์และรัฐศาสตร์ |  หลักสูตรรัฐศาสตรบัณฑิต สาขาวิชารัฐศาสตร์ หลักสูตรนิติศาสตรบัณฑิต สาขาวิชานิติศาสตร์ |  หลักสูตรนิติศาสตรมหาบัณฑิต (น.ม) หลักสูตรรัฐศาสตรมหาบัณฑิต (ร.ม) |

| คณะศึกษาศาสตร์ |  หลักสูตรศึกษาศาสตรบัณฑิต สาขาวิชาการศึกษาปฐมวัย  สาขาวิชาการประถมศึกษา  สาขาวิชาพลศึกษา |  หลักสูตรศึกษาศาสตรมหาบัณฑิต สาขาวิชาการบริหารการศึกษา  สาขาวิชาหลักสูตรและการสอน |

| คณะสหเวชศาสตร์ |  หลักสูตรวิทยาศาสตรบัณฑิต สาขาวิชาสาธารณสุขชุมชน หลักสูตรวิทยาศาสตรบัณฑิต สาขาวิชาวิทยาศาสตร์การกีฬาและการออกกำลังกาย  สาขาวิชาอาชีวอนามัยและความปลอดภัย หลักสูตรเเพทย์เเผนไทยบัณทิต สาขาวิชาการแพทย์แผนไทย | หลักสูตรสาธารณสุขศาสตรมหาบัณฑิต (ส.ม.) |
| คณะพยาบาลศาสตร์ | หลักสูตรพยาบาลศาสตร์บัณฑิต |  |
บุคคลที่มีชื่อเสียงจากวิทยาลัย

พิเชษฐ์ ตันเจริญ รัฐมนตรีช่วยว่าการกระทรวงพาณิชย์ ในรัฐบาลสมชาย วงศ์สวัสดิ์
เฌอมาลย์ บุญยศักดิ์ ดารา นักแสดง
นัน อนันต์ ไมค์ทองคำ 6 นักร้อง
วรรณวิภา ไม้สน สมาชิกสภาผู้แทนราษฎร สังกัดพรรคก้าวไกล